KIRJALLINEN KYSYMYS E-3124/01 esittäjä(t): Rolf Linkohr (PSE) komissiolle. Evakuointidirektiivin 89/618/Euratom saattaminen osaksi kansallista lainsäädäntöä.



Virallinen lehti nro 147 E , 20/06/2002 s. 0104 - 0104



KIRJALLINEN KYSYMYS E-3124/01 esittäjä(t): Rolf Linkohr (PSE) komissiolle (14. marraskuuta 2001) Aihe: Evakuointidirektiivin 89/618/Euratom saattaminen osaksi kansallista lainsäädäntöä 1. Jotkin jäsenvaltiot, kuten Tanska, Saksa, Kreikka, Ranska ja Itävalta, eivät ole tiettävästi vielä saattaneet osaksi kansallista lainsäädäntöään neuvoston 27. marraskuuta 1989 antamaa direktiiviä 89/618/Euratom(1) säteilyvaaratilanteessa tarvittavia suojelutoimenpiteitä ja noudatettavia ohjeita koskevien tietojen antamisesta väestölle. Onko väite oikea ja onko komissio tietoinen asiasta? 2. Mihin toimiin komissio aikoo ryhtyä, kun otetaan huomioon erityisesti tämänhetkinen tilanne? (1) EYVL L 357, 7.12.1989, s. 31. Margot Wallströmin komission puolesta antamayhteinen vastauskirjallisiin kysymyksiin E-3124/01 ja E-3145/01 (17. tammikuuta 2002) Perustamissopimusten valvojan ominaisuudessaan komission tehtävänä on erityisesti tarkistaa, että jäsenvaltiot ovat siirtäneet yhteisön säännökset osaksi kansallista lainsäädäntöään yhteisön lainsäädännön mukaisesti. Juuri tässä yhteydessä komissio on tarkistanut, että kaikki jäsenvaltioiden hyväksymät ja komissiolle ilmoitetut kansalliset toimenpiteet, jotka koskevat säteilyvaaratilanteessa tarvittavia suojelutoimenpiteitä ja noudatettavia ohjeita koskevien tietojen antamisesta väestölle 7. joulukuuta 1989 annetun neuvoston direktiivin 89/618/Euratom saattamista osaksi kansallista lainsäädäntöä, ovat sääntöjen mukaisia. Analyysin päätteeksi kävi ilmi, että Saksa ja Ranska ovat saattaneet mainitun direktiivin osaksi kansallista lainsäädäntöään vain osittain, ja komissio aloittikin niitä vastaan rikkomisesta johtuvat menettelyt. Koska sääntöjenmukaisuutta ei voitu tämän jälkeenkään todeta, komissio päätti äskettäin nostaa yhteisöjen tuomioistuimessa kanteen kyseisiä kahta jäsenvaltiota vastaan. Saksa ja Ranska antoivat äskettäin kansalliset säännökset, joiden tarkoituksena on täydentää kyseisen direktiivin saattamista osaksi niiden kansallista lainsäädäntöä. Saksan tapauksessa kävi ilmi, että tiedoksi annettu teksti ratkaisee rikkomistilanteen, ja näin ollen komissio päätti luopua tuomioistuinmenettelystä. Ranskan tapauksessa tänä vuonna julkaistut kaksi asetusta eivät täysin riitä ratkaisemaan sitä, että Ranskan lainsäädäntö ei ole direktiivin 89/618/Euratom mukaista. Asian saattaminen tuomioistuimen käsiteltäväksi on siis jälkimmäisessä tapauksessa edelleen tarpeen, ja komission oikeudellinen yksikkö käsittelee asiaa parhaillaan. Mitä tulee direktiivin 89/618/Euratom soveltamiseen Ranskan viranomaisten toimesta Cattenomin sähköä tuottavan ydinvoimalan erityistapauksessa, komissio ei ole tietoinen, että Ranskan ja Saksan viranomaisilla olisi ollut vaikeuksia, jotka liittyvät maiden välttämättömään yhteistyöhön sovellettaessa direktiiviä alueen saksalaisväestöön. Cattenomin erityistapausta laajemmin komissio haluaisi kuitenkin ilmoittaa, että kysymys on eräs moitteista, joita komissio on esittänyt Ranskaa vastaan aloittamassaan menettelyssä direktiivin 89/618/Euratom osalta, koska Ranska ei tähän mennessä ole konkreettisesti osoittanut, että sillä on oikeudelliset välineet sen varmistamiseksi, että direktiiviä sovelletaan naapurijäsenvaltioiden asianomaisiin väestönosiin.